**Крушэнне цягніка ў Хуаляні** — чыгуначная катастрофа, якая адбылася ў павеце Хуалянь Кітайскай Рэспублікі, на Тайвані 2 красавіка 2021 года. Загінуў 51 чалавек: 49 пасажыраў, машыніст і памочнік машыніста, 202 чалавек атрымалі раненні. Гэта самае цяжкае чыгуначнае здарэнне на востраве з 1948 года, калі ў выніку пажару на чыгуначным мосце праз раку Сіньдзянь загінуў 21 чалавек і яшчэ 43 прапалі без вестак. Папярэдняя буйная аварыя адбылася ў 2018 годзе, калі ў Ілане загінулі 18 чалавек.

Інцыдэнт
--------

Васьмівагонны пасажырскі цягнік «Тарока-экспрэс» сутыкнуўся з аўтамабільным кранам і сышоў з рэек на ўездзе ў тунэль ў горнай мясцовасці. У цягніку на папулярным турыстычным маршруце знаходзілася каля 490 пасажыраў. Загінуў 51 чалавек: 49 пасажыраў, машыніст і памочнік машыніста, 146 чалавек атрымалі раненні.

Цягнік-экспрэс ехаў з Тайбэя ў Тайдун, у ім было мноства турыстаў. Таксама былі тайванцы, якія вярталіся дадому, ехалі наведаць сваякоў альбо магілы памерлых блізкіх у першы дзень чатырохдзённых выхадных з нагоды свята Цінміна. Чыгуначны тунэль знаходзіцца ў непасрэднай блізкасці ад нацыянальнага парку Тарока. У выніку сутыкнення вагоны №1 і №2 сышлі з рэек, заблакаваўшы вагоны №3—8 унутры тунэля. Галаўны вагон цягніка №8 быў разбураны цалкам, астатнія, блізкія да галавы, вагоны таксама былі моцна дэфармаваны. Па словах аднаго з правадыроў, машыніст Юань перад гібеллю паспеў прымяніць кран машыніста для экстранага тармажэння.

Прычыны катастрофы
------------------

Як мяркуецца, цягнік сутыкнуўся з аўтамабільным кранам, сарваўся са схілу. Кіроўцы ў аўтакране на момант сутыкнення не было. Аўтамабільны кран быў, верагодна, няправільна прыпаркаваны на схіле і скаціўся з яго на чыгуначныя рэйкі. Кіроўца аўтакрана, 45-гадовы Лі, быў затрыманы паліцыяй для высвятлення абставінаў. Лі быў уладальнікам адной з будаўнічых кампаній, якая займалася будаўніцтвам тунэля ў процілеглым, паўночным напрамку.

Выратавальная аперацыя
----------------------

Да прыбыцця ратавальнікаў, пасажыры самастойна выбіраліся праз вокны вагонаў. На выратаванне людзей былі накіраваны больш за 150 як супрацоўнікаў пошукава-выратавальных службаў, так і ваенных. Ратавальнікі вывелі больш за 100 чалавек з вагонаў №1—4, выратаванне людзей з вагонаў №5—8 было ўскладнена моцным пашкоджаннем вагонаў ўнутры тунэля ў выніку удараў аб сцены. Найбольшая колькасць загінуўшых і пацярпелых знаходзілася ў вагонах №5—8. Больш за 70 чалавек апынуліся заблакаванымі ўнутры вагонаў у тунэлі на некалькі гадзін, да 16 гадзін былі вызвалены апошнія 2 пасажыра.

Зноскі
------

1. 1 2 3  Столкновение поезда с выехавшей на пути машиной на Тайване. Главное **(нявызн.)**. *ТАСС*. Праверана 2 красавіка 2021.
2. ↑  Factbox: Taiwan's worst train accidents (англ.). *reuters.com*.  Reuters (2 красавіка 2021). Праверана 2 красавіка 2021.
3. ↑  Taiwan train crash: 36 feared dead as rescuers struggle to reach crushed carriages (англ.). *news.yahoo.com*.  The Telegraph (2 красавіка 2021). Праверана 2 красавіка 2021.
4. ↑  【鄭亦真報新聞】 工程車砸火車!「太魯閣號驚出軌」乘客濺血爬窗!逃命現場大還原@中天新聞​ 20210402 на YouTube
5. 1 2 3  *Helen Davidson.*. Taiwan train crash: dozens dead after express service derails in tunnel (англ.). *theguardian.com*.  The Guardian (2 красавіка 2021). Праверана 2 красавіка 2021.
6. 1 2  Dozens killed as train crashes into truck and partially derails in Taiwan (англ.). *cbsnews.com*.  CBS News (2 красавіка 2021). Праверана 2 красавіка 2021.
7. 1 2 3  *Lee Hsin-Yin.*. 36 reported with no vital signs, 44 injured in train derailment (update) (англ.). *Focus Taiwan*.  CNA (2 красавіка 2021). Праверана 2 красавіка 2021.
8. 1 2  *Chang Chi, Tyson Lu, Elizabeth Hsu.*. Crane truck driver questioned by police over fatal train accident (англ.). *Focus Taiwan*.  CNA (2 красавіка 2021). Праверана 2 красавіка 2021.
9. ↑  *Chang Ming-hsuan, Wu Hsin-yun, Elizabeth Hsu.*. Scene of train crash like 'living hell:' Red Cross rescuer (англ.). *Focus Taiwan*.  CNA (2 красавіка 2021). Праверана 2 красавіка 2021.
10. ↑  *Ralph Jennings, Johnson Lai.*. Train hits truck that slid onto track in Taiwan, killing 51 (англ.)(недаступная спасылка). *sfgate.com*.  SFGATE (2 красавіка 2021). Архівавана з першакрыніцы 2 красавіка 2021. Праверана 2 красавіка 2021.
11. ↑  *Karson Yiu.*. At least 54 dead in Taiwan train crash (англ.). *abcnews.go.com*.  ABC News (2 красавіка 2021). Праверана 2 красавіка 2021.